ka ka ka xmf ka ka en en ka ka ka ka ka ka ka xmf ka ka en ka ka ka ka ka ka ka ka ka ka xmf ka fr ka ka ka en ka ka ka ka ka ka nl ka en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka it ka ka ka ka ka ka ka
ჯოვანი მორას ვირტუალური აქსესუარები - ჯოვანი მორა - აქსესუარები და საჩუქრები
შეკვეთის გაფორმება დამატებულია კალათის ნახვა ბოლოს დამატებული ან შესყიდვის გაგრძელება დატოვება დატოვება გაყიდულია არ არის ხელმისაწვდომი გასაგრძელებლად საჭიროა დაეთანხმო წესებს და პირობებს გმადლობ! შეგატყობინებ როცა ეს პროდუქტი იქნება ხელმისაწვდომი გთხოვ, მიუთითე მოქმედი ელ.ფოსტა კალათაში დამატება
თბილისი - წიგნის მსოფლიო დედაქალაქი
დღეს თითქმის ყველანი ახალ რეალობაში აღმოვჩნდით და ისე სწრაფად ავითვისეთ დისტანციური მუშაობის სტილი, თვალის დახამხამებაც კი ვერ მოვასწარით. ჩვენი ყოველდღიური შეხვედრები ვირტუალურმა კომუნიკაციამ ჩაანაცვლა და არათუ საქმიან შეხვედრებს ვატარებთ ვიდეო-ზარებით, არამედ დაბადების დღესაც კი აღვნიშნავთ სასურველ „სტუმრებთან“ ერთად. ყველაფერ ამას მეტწილად კომპანია Zoom-ი უზრუნველყოფს, რომელიც განუყრელ თანამგზავრად გვექცა.
მართლაც, ძალიან დიდი კომფორტია ის, რომ ფუმფულა შარვლითაც თამამად შეგვიძლია მნიშვნელოვანი მოლაპარაკების წარმოება და აღარც 15 წუთით გვიან გაღვიძება გვსტრესავს, სამსახურში გასაქანებლად შხაპის გადავლებაც რომ მოვასწროთ. თუმცა, უხვადაა ხელის შემშლელი ფაქტორებიც - შეუფერებელი სამუშაო სივრცე თუ ბავშვების ჟრიამული გვერდით ოთახში. მიუხედავად იმისა, რომ არც არავინ მოელის ჩვენგან გაუთოებული პერანგით და ჰალსტუხით გამოცხადებას ეკრანზე, ჩემმა მეგობარმა საინტერესო პერსპექტივას მაზიარა: რა კარგი იქნებოდა, Zoom-ით შეხვედრის ჩატარებისას შესაფერისი “business casual” ჩაცმულობის შერჩევაც რომ შეგვეძლოსო.
იდეის ავტორი მზიკო ლაპიაშვილია. სახალისო იდეებით ბევრჯერ გავუნებივრებივარ, მაგრამ ახლა განსაკუთრებული ინტერესით შევეგებე მის აზრს და SnapChat-ის ფილტრის შემქმნელების მოძიება დავიწყე. დავალება მარტივი იყო - ჩემი ფერად-ფერადი ბაფთებისა თუ შარფების შესაფერისი პერანგების თუ სვიტრების შერჩევა და მათი ინტეგრირება ვირტუალურ რეალობაში. ბევრი ვიწვალე თუ ცოტა, ისევ მეგობრების, დათო ნიშნიანიძის და კოტე თვალაშვილის დახმარებით ფილტრიც შევქმენი.
ვფიქრობ, ეს პატარა ჟესტი ჩემი მხრიდან რთულ პერიოდს გაგიხალისებს და მეგობრებთან ერთად თავის დაბერების თუ ვირტუალური სკაფანდრის ჩამოცმის პარალელურად ახლა უკვე გაპრანჭვასაც მოახერხებ. Zoom-ში (ან ნებისმიერ სხვა პლატფორმაზე, რომელიც ვიდეო-ზარების განხორციელების საშუალებას იძლევა, როგორიცაა Google Hangouts, Teams, Skype და ა.შ.) ახლა ინტეგრირებულია Giovanni Morra-ს Business Casual ფილტრები, რომელიც ჩემი რეალური პროდუქტებით (ბაფთებითა თუ შარფებით) და მათი შესაფერისი პერანგებით გამოწყობის საშუალებას მოგცემს - ისე, რომ საერთოდ არ დაგჭირდება გარდერობის ღია კართან საათობით დგომა, შეხვედრის შესაფერისი კოსტიუმის ასაწყობად.
ფილტრები განკუთვნილია როგორც კაცების, ისე ქალებისთვის.
კაცებისთვის სულ 4 ფილტრია (თუმცა, რა თქმა უნდა, ქალებსაც თამამად შეუძლიათ ბაფთების და პერანგების მორგება).
ქალებისთვის კი ჯამში 5 ფილტრია. (ისე, კაცებიც, ვისაც ფერად-ფერადი შარფები და სვიტრები გირჩევნიათ, არც ამ თვალსაზრისით ხართ შეზღუდულები)
ფილტრები შექმნილია 3D მოდელირებით და SnapChat-ის ოფიციალური ფილტრების სამუშაო პროგრამის, Lens Studio-ს დახმარებით. ადამიანის პარამეტრების აღქმის ე.წ. body tracking-ის თვალსაზრისით Lens Studio-ს ამჟამინდელი რესურსი სრულადაა ათვისებული.
დააინსტალირე შენს კომპუტერში პროგრამა Snap Camera. Zoom-ის “Call”-ის დროს კი დააჭირე ვიდეოს კონფიგურაციას (Setting-ს)
და აირჩიე Snap Camera. ამ დროს დესკტოპზე გაგეხსნება Snap Cam-ის ფანჯარა. ჩემი ფილტრის პოვნა კი ძიების ველში უბრალოდ GiovanniMorra-ს ჩაწერით შეგიძლია.
ფილტრში კი აქსესუარების მოდელების შესაცვლელად Snap Camera-ს ეკრანზე მხოლოდ მაუსის კურსორით დაკლიკვაა საჭირო.
გისურვებთ ჯანმრთელობასა და სახალისო ვიდეოზარებს!
Tweet Share Pin It დამატება ელფოსტა
კომენტირება ხდება Disqus-ის მეშვეობით
ამ ბლოგში მოგითხრობ, როგორ გავაცოცხლე უძველესი ქართული ქსოვილის უნიკალური მოხატულობები.
ქართული თემატიკა ჩემთვის ძალიან ახლო და მნიშვნელოვანია. არაერთხელ მიმიძღვნია კამპანია ძველი თუ თანამედროვე ქართული მოვლენებისათვის. ფერები, ორნამენტები, პატერნები, უნიკალური და საინტერესო მოხატულობებიც ჩემი ყოველდღიურობის განუყოფელი ნაწილია. ამიტომაც, შემოთავაზებისთანავე დიდი სიხარულით ჩავერთე თიბისისა და ხელოვნების მუზეუმის ერთობლივ პროექტში - „ქართული ქსოვილი“, რომლის ფარგლებში ისტორიული მემკვიდრეობა ჩემი ბრენდის ხასიათში გავაცოცხლე.
საქართველო ოკუპირებულია - ვუთხრათ ხმამაღლა, ვუთხრათ მსოფლიოს!
მჯერა, რომ ხშირად მცირე დეტალები იმაზე მეტს და უფრო ხმამაღლა ამბობენ ვიდრე სიტყვებს შეუძლიათ. და როდესაც თავისუფლება ვერასდროს შეეგუება მავთულხლართებს, შენი მთავარი სათქმელი შეიძლება პასპორტზეც დაიტანო და შენთან ერთად ამოგზაურო მთელ მსოფლიოში.
რა ქმნის შენს უნიკალურ ისტორიას? რა გაძლევს ყველაზე დიდი თავისუფლებას?
ჩემთვის ყველაზე ღრმა და გულწრფელი შინაგანი ხმები საკუთარი თავის პოვნის ერთადერთი ჭეშმარიტი გზაა. და როგორია შენი ხმები? ხმები, რომლებიც არასდროს იტყუებიან და ყოველთვის პოულობენ ახალ გზებს საკუთარი მეს გამოსახატად.
და როდესაც იპოვი ძალას, მოუსმინო შენს ხმებს და გაუზიარო ისინი სამყაროს, შენ იპოვი საკუთარ თავს. სწორედ ამიტომ ჩემი დევიზია "Spread Your Inner Sounds!"
კარი პიროვნების მანიფესტია. ის ინდივიდის სამყაროსკენ მიმავალ გზას ხსნის და შეუძლებელია მასში შებიჯებისგან თავის შეკავება.
    ✉
© 2022 ჯოვანი მორა - აქსესუარები და საჩუქრები.